ஆர்சனியோசிடரைட்டு

ஆர்சனியோசிடரைட்டு (Arseniosiderite) என்பது Ca2Fe3+3(AsO4)3O2·3H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒர் அரியவகை ஆர்சனேட்டு கனிமமான இது சிகோரோடைட்டு அல்லது ஆர்சனோபைரைட்டு போன்ற ஆர்சனிக்கை கொண்டுள்ள கனிமங்களின் ஆக்சிசனேற்ற வினையினால் உருவாகிறது. 
  
பியூதாண்டைட்டு, கார்மினைட்டு, துசெர்டைட்டு, பார்மாகோலைட்டு, பிட்டிசைட்டு, அடமைட்டு, எரித்ரைட்டு போன்ற கனிமங்களுடன் சேர்ந்து ஆர்சனியோசிடரைட்டு தோன்றுகிறது. கனிமத்தின் பெயரிலிருந்தே இதன் உட்கூறுகளாக ஆர்சனிக்கும் இரும்பும் உள்ளன என்பதை அரிய முடியும். கிரேக்க மொழியில் சிடரோசு என்ற சொல்லின் பொருள் இரும்பாகும்.

மேற்கோள்கள் 

ஆர்சனேட்டு கனிமங்கள்
ஒற்றைச்சரிவச்சுக் கனிமங்கள்